Záznam z prijatia zahraničnej pracovnej návštevy 

1.	Zahraničná pracovná návšteva:
29. júna 2016, od 10,00 – 11,30 h, Stromová 9, 813 30 Bratislava, 
Sekcia medzinárodnej spolupráce a európskych záležitostí MŠVVaŠ SR

2.	Zloženie zahraničnej delegácie:
Talianska republika, prof. Rafael LOZANO MIRALLES, dekan fakulty jazykov a literatúr, tlmočníctva a prekladateľstva Bolonskej univerzity so sídlom vo Forlí, Alvaro Ravaglioli, honorárny konzul SR vo Forlí pre obvod Emilia – Romagna ú
 
3.	Za MŠVVaŠ SR delegáciu/hosťa prijal:
PhDr. Marek Moška, generálny riaditeľ sekcie medzinárodnej spolupráce a európskych záležitostí MŠVVaŠ SR, 
na rokovanie prizvaní: Ing. Katarína Čamborová, riaditeľka odboru rozvojovej pomoci a služieb pre zabezpečenie medzinárodnej spolupráce SMSEZ, Mgr. Martina Stiffelová, riaditeľka odboru bilaterálnej a multilaterálnej spolupráce, Mgr. Věra Guthová, referentka ORPS a lektorka slovenského jazyka a kultúry vo Forlí Mgr. Renáta Kamenárová, PhD. Za Univerzitu Komenského bola prizvaná doc. PhDr. Jana Pekarovičová, PhD., riaditeľka Studia Academica Slovaca – centra pre slovenčinu ako cudzí jazyk, Filozofickej fakulty UK v Bratislave. 
 
4.	Stručný priebeh rokovaní:
Na rokovaní sa obojstranne potvrdil zámer rozvoja lektorátu a potreba rozšírenia výučby slovenského jazyka aj v rámci magisterského štúdia na Fakulte prekladateľstva a tlmočníctva Bolonskej univerzity so sídlom vo Forlí. Talianska strana dostala od MŠVVaŠ SR návrh dodatku k platnej zmluve medzi MŠVVaŠ SR a Bolonskou univerzitou o podmienkach pôsobenia lektora slovenského jazyka a kultúry na Fakulte prekladateľstva a tlmočníctva vo Forlí. Dekan fakulty prezentoval súhlas Bolonskej univerzity s návrhom, ktorý odzrkadľuje spoločné pracovné stretnutie koncom roka 2015, do ktorého doplnia konkrétne záväzky Bolonskej republiky a doplnenie kľúčového významu výskumu, čo umožní spoluprácu aj na úrovni európskych projektov. Podpis dodatku k dohode je naplánovaný v priebehu prvého polroka 2017. Dekan Fakulty prekladateľstva a tlmočníctva BU však prisľúbil postupné plnenie záväzkov talianskej strany vyplývajúce z dodatku od akademického roka 2016/2017, kedy na univerzitu nastúpi nová lektorka slovenského jazyka a kultúry MŠVVaŠ SR Mgr. Veronika Svoradová, PhD., ktorej akceptáciu dekan potvrdil. Súčasná lektorka SJaK Mgr. Ranáta Kamenárová, PhD., na základe zmluvného dokumentu končí svoje štvorročné pôsobenie vo Forlí, ale talianska strana prisľúbila využívanie jej ďalších služieb na BU so sídlom vo Forlí. Dekan potvrdil potrebu rozvoja lektorátu na vytvorenie katedry, ktorá by bola ústredím pre rozvoj slovenského jazyka a zastrešovala by celkovú spoluprácu medzi SR a TR, čo však bude zdĺhavejší proces. Honorárny konzul vyzdvihol dôležitosť lektorátu SJaK vo Forlí a jeho ďalší rozvoj aj vzhľadom na prebiehajúcu spoluprácu medzi SR a TR aj v ekonomickej oblasti, kde je znalosť jazykov dôležitá. 
Riaditeľka Studia Academica Slovaca predstavila činnosť centra a potvrdila kvalitu talianskych študentov z lektorátu SJaK, ktorí chodia na štipendijné programy a letné kurzy na UK v Bratislave. 
 
5.	Odporúčané závery a úlohy:
Na základe predloženia pripomienok talianskej strany príprava návrhu dodatku dohody medzi MŠVVaŠ SR a Bolonskou univerzitou so sídlom vo Forlí na podpis. 
Z: SMSEZ
T: na základe termínu talianskej strany
 
6.	Rozdeľovník záznamu z prijatia
    Odbor rozvojovej pomoci a služieb pre zabezpečenie medzinárodnej spolupráce   
    SMSEZ

Záznam vypracoval: Mgr. Věra Guthová
Dátum: 27.07.2016
Záznam schválili:

Ing. Katarína Čamborová, RO RPS:
PhDr. Marek Moška, GR SMSEZ: